18 Yehova wangulutirizga kulongoro ndi Mozesi ndipu wangukamba kuti:2 “Longoro ndi Ayisirayeli ndipu uŵakambiyi kuti, ‘Ini ndini Yehova Chiuta winu.+3 Mungachitanga nge mo achitiya ŵanthu a ku Ijipiti cha, ko mwajanga. Mungachitanga cha vinthu vo achita ŵanthu a mucharu cha Kanani, ko ndiluta namwi.+ Ndipuso mungalondonga marangu ngawu cha.4 Mulondongi vyeruzgu vangu, musungengi marangu ngangu kweniso mungalondongi.+ Ini ndini Yehova Chiuta winu.5 Musungengi marangu ngangu ndipuso vyeruzgu vangu, ndipu weyosi yo wativisunga, wazamuja ndi umoyu chifukwa cha vinthu venivi.+ Ini ndini Yehova.6 “‘Munthu weyosi pakati pinu wanganderenga kufupi ndi mubali waki cha kuti wagonani nayu.*+ Ini ndini Yehova.7 Ungagonananga ndi awusu cha ndipuso ungagonananga ndi anyoku cha. Ungagonananga nawu cha chifukwa chakuti mbanyoku.8 “‘Ungagonananga ndi muwolu wa awusu cha.+ Chifukwa asani ungachita viyo, ulengesengi awusu.*9 “‘Ungagonananga ndi mzichi waku cha, kwali ndi mwana munthukazi wa awusu pamwenga mwana munthukazi wa anyoku. Kwali mukuwa nyumba yimoza pamwenga cha.+10 “‘Ungagonananga ndi mwana munthukazi wa mwana waku munthulumi cha pamwenga mwana munthukazi wa mwana waku munthukazi, chifukwa asani ungachita viyo, ujilengesengi.11 “‘Ungagonananga ndi mwana munthukazi wa muwolu wa awusu cha, chifukwa ndi mzichi waku. Iyu ndi mphapu ya awusu.12 “‘Ungagonananga ndi mzichi wa awusu cha chifukwa ndi mubali wa awusu.+13 “‘Ungagonananga ndi mvurwa wa anyoku cha pamwenga mku wawu, chifukwa ndi mubali wa anyoku.14 “‘Ungalengesanga* awusu amana cha pamwenga awusu ara, mwakugonana ndi muwolu wawu, chifukwa chakuti mbanyoku.+15 “‘Ungagonananga ndi mkumwana waku cha+ chifukwa chakuti ndi muwolu wa mwana waku. Ungagonananga nayu cha.16 “‘Ungagonananga ndi muwolu wa mvurwa waku cha pamwenga wa mku waku,+ chifukwa asani ungachita viyo, ulengesengi mubali waku.*17 “‘Asani wato munthukazi, ungagonananga ndi mwana waki munthukazi cha.+ Ungatonga mwana munthukazi wa mwana waki munthulumi cha pamwenga mwana munthukazi wa mwana waki munthukazi kuti ugonani nayu. Ungagonananga nawu cha, chifukwa chakuti mbabali ŵaki. Kuchita viyo, mbukazuzi.*18 “‘Asani wato munthukazi, ungatonga so mvurwa waki cha pamwenga mku waki kuti waje muwolu waku wachiŵi.+ Ungagonananga nayu cha, muwolu waku weche wamoyu.19 “‘Unganderenga kufupi ndi munthukazi yo we ku mwezi cha kuti ugonani nayu.+20 “‘Ungagonananga ndi muwolu wa munyaku* cha chifukwa asani ungachita viyo, ujifipiskengi.+21 “‘Ungaperekanga* mwana waku* kwaku Moleki cha.+ Ungafipiskanga zina laku Chiuta waku mu nthowa yeniyi cha.+ Ini ndini Yehova.22 “‘Ungagonananga ndi munthulumi cha, nge mo ugone ndi munthukazi.+ Kuchita viyo, mbukazuzi.23 “‘Munthulumi wangagonanga ndi nyama cha kuti waleki kufipiskika. Munthukazi wangajiperekanga ku nyama cha kuti wagoni nayu.+ Chifukwa kuchita viyo, nkhuchita vinthu mwakupambana ndi mo ŵanthu akulengeke.24 “‘Mungajifipiskanga cha ndi vinthu venivi, pakuti mitundu yo nditiyidikisa pa masu pinu yajifipiska ndi vinthu vosi venivi.+25 Mwaviyo, charu chawu chafipiskika ndipu ndilangengi ŵanthu a mucharu cho chifukwa cha kunanga kwawu. Ŵanthu wo aja mwenimo adikisikengi mucharu chawu.*+26 Kweni yimwi musungengi marangu ngangu ndi vyeruzgu vangu+ ndipu mungachitanga cha vinthu vaukazuzi venivi, kwali ndimwi mwaŵeni pamwenga mulendu yo waja pakati pinu.+27 Pakuti ŵanthu wo aja mucharu cho yimwi mwamusere,+ achita vinthu vaukazuzi venivi ndipu charu cho ntchakufipiskika.28 Asani mundivwiyengi, mwazamudikisika cha mucharu cho chifukwa cha kuchifipiska, nge mo yidikisikiyengi mitundu yo yija mucharu cho mwamusere.29 Munthu weyosi yo wachita vinthu vaukazuzi venivi, watenere kubayika kuti waleki kuja pakati pa ŵanthu a mtundu waki.30 Mundivwiyengi ndipu mungachitanga cha midawuku yaukazuzi yo ŵanthu a mucharu cho mwamusere achita,+ kuti muleki kujifipiska. Ini ndini Yehova Chiuta winu.’”
Mazu Ngam'mphata
^ Mazu ngaki chayingu, “kuti wamuzuwi.” Ngenanga ndingu mazu ngaki chayingu pa vesi ili kweniso mumavesi nganyaki muchaputala ichi.
^ Mazu ngaki chayingu, “Chifukwa ndi nkhuli ya awusu.”
tum_Latn kmb_Latn tum_Latn nya_Latn